Nafarroako Alderdi Popularrari atxikitako foru parlamentari Maribel García Malo andreak idatziz erantzuteko galdera egin du (-24-24/PES-00099). Hona hemen galdera horrek dioena:

Nafarroako Gobernua noiz eta nola konturatu zen akatsa egin zuela Maristen orubeko babes ofizialeko etxebizitzen esleipenean?

Hona hemen Nafarroako Gobernuaren Etxebizitzako, Gazteriako eta Migrazio Politiketako kontseilariak horretaz ematen dion informazioa:

Etxebizitzako, Gazteriako eta Migrazio Politiketako Departamentuak ez zuen akatsik egin Maristen orubeko sustapenak adjudikatzean; aitzitik, indarreko araudia aplikatuta, administrazio errekurtsoa jasotzen ahal duen administrazio ebazpen bidez kontratua sinatzeko baimena ukatu zien etxebizitza babestua eskuratzeko legez ezarritako betekizunak betetzen ez zituztenei edota Etxebizitza babestuaren eskatzaileen zentsuan izena ematean adierazitako inguruabar puntuagarriak egiaztatu ezin zituztenei.

Hori guztia jakinarazten dizut, Nafarroako Parlamentuko Erregelamenduaren 215. artikulua betez.

Iruñean, 2024ko martxoaren 18an

Etxebizitzako, Gazteriako eta Migrazio Politiketako kontseilaria: Begoña Alfaro García